Brug tilvalget --calendar.

# Kalenderdialog

Brug --calendar-tilvalget til at oprette en kalenderdialog. Zenity returnerer den valgte dato til standardoutput. Hvis ingen dato angives på kommandolinjen, bruger dialogen den aktuelle dato.

Kalenderdialogen understøtter følgende tilvalg:

# --text=tekst

Angiver teksten, der vises i kalenderdialogen.

# --day=dag

Angiver den dag, der markeres i kalenderdialogen. dag skal være et tal mellem 1 og 31 inklusive.

# --month=måned

Angiver måneden, der markeres i kalenderdialogen. måned skal være et tal mellem 1 og 12 inklusive.

# --year=år

Angiver året, der markeres i kalenderdialogen.

# --date-format=format

Angiver formatet, der returneres fra kalenderdialogen efter datoen er blevet valgt. Standardformatet afhænger af regionaldata. format skal være et format, som accepteres af strftime-funktionen, såsom %A %d/%m/%y.

Følgende eksempelscript viser, hvordan man opretter en kalenderdialog:

#!/bin/sh

if zenity --calendar \ --title="Vælg en dato" \ --text="Klik på den dato, du vil vælge." \ --day=10 --month=8 --year=2004 then echo $? else echo "Ingen dato valgt" fi

# Eksempel på kalenderdialog

Eksempel på kalenderdialog til Zenity