Utilitzeu l'opció --llista.
Joan Duran
jodufi@gmail.com 2008
Miquel-Àngel Burgos i Fradeja
miquel.angel.burgos@gmail.com 2020

# Diàleg de llista

Utilitzeu l'opció --list per a crear un diàleg de llista. El Zenity retorna les entrades de la primera columna de text de les files seleccionades a la sortida estàndard.

Les dades del diàleg s'han d'especificar columna per columna, fila per fila. Les dades es poden proporcionar al diàleg a través de l'entrada estàndard. Cada entrada s'ha de separar per un caràcter de línia nova.

Si utilitzeu les opcions --checklist o --radiolist, cada fila ha de començar amb «TRUE» o «FALSE».

El diàleg de llista admet les opcions següents:

# --column=columna

Especifica les capçaleres de columna que es mostren al diàleg de llista. Heu d'especificar una opció --column per cada columna que voleu mostrar al diàleg.

# --checklist

Especifica que la primera columna del diàleg de llista conté caselles de selecció.

# --radiolist

Especifica que la primera columna del diàleg de llista conté botons d'opció.

# --editable

Permet que s'editin els elements mostrats.

# --separator=separator

Especifica quina cadena s'utilitza quan el diàleg de llista retorna les entrades seleccionades.

# --print-column=columna

Especifica quina columna s'hauria d'imprimir si se selecciona. La columna per defecte és «1». Es pot utilitzar «ALL» (totes) per a imprimir totes les columnes de la llista.

L'script d'exemple següent mostra com crear un diàleg de llista:

#!/bin/sh

zenity --list \ --title="Trieu els errors que voleu visualitzar" \ --column="Número d'error" --column="Gravetat" --column="Descripció" \ 992383 Normal "El GtkTreeView falla en seleccions múltiples" \ 293823 Alta "El diccionari del GNOME no gestiona servidors intermediaris" \ 393823 Crítica "L'edició del menú no funciona al GNOME 2.0"

# Exemple de diàleg de llista

Exemple de diàleg de llista del Zenity