A --list kapcsoló használata.
Kelemen Gábor
kelemeng at gnome dot hu 2012, 2014.

# Lista ablak

A --list kapcsoló használatával lista ablakot hozhat létre. A Zenity a kijelölt sorok első szövegoszlopának bejegyzéseit kiírja a szabványos kimenetre.

Az ablak adatait oszlopról oszlopra, sorról sorra kell megadni. Az ablak adatai megadhatók a szabványos bemeneten keresztül. Minden bejegyzést új sor karakterrel kell elválasztani.

Ha a --checklist vagy --radiolist kapcsolókat használja, akkor minden sornak a „TRUE” vagy „FALSE” egyikével kell kezdődnie.

A lista ablak a következő kapcsolókat támogatja:

# --column=oszlop

A lista ablakban megjelenő oszlopfejlécek megadása. Az ablakban megjelenítendő minden oszlophoz meg kell adnia egy --column kapcsolót.

# --checklist

Megadja, hogy a lista ablak első oszlopa jelölőnégyzeteket tartalmaz.

# --radiolist

Megadja, hogy a lista ablak első oszlopa választógombokat tartalmaz.

# --editable

Lehetővé teszi a megjelenített elemek szerkesztését.

# --separator=elválasztó

Megadja, hogy melyik karakterlánc kerül felhasználásra, amikor a lista ablak visszaadja a kijelölt bejegyzéseket.

# --print-column=oszlop

Megadja, hogy melyik oszlopot kell kiírni kiválasztáskor. Az alapértelmezett oszlop az „1”. A lista összes oszlopának kiírására az „ALL” érték használható.

A következő példa parancsfájl bemutatja a lista ablak létrehozását:

#!/bin/sh

zenity --list \ --title="Válassza ki a megjelenítendő hibajegyeket" \ --column="Hiba száma" --column="Súlyosság" --column="Leírás" \ 992383 Normal "GtkTreeView crashes on multiple selections" \ 293823 High "GNOME Dictionary does not handle proxy" \ 393823 Critical "Menu editing does not work in GNOME 2.0"

# Példa lista ablak

Zenity
példa lista ablak